કચ્છમાં વ્રજવાણી ઉપર થશે મોરારીબાપુ દ્વારા કથાગાન | Saurashtra Bhoomi News
You are at:Home»Breaking News»કચ્છમાં વ્રજવાણી ઉપર થશે મોરારીબાપુ દ્વારા કથાગાન
કચ્છમાં વ્રજવાણી ઉપર થશે મોરારીબાપુ દ્વારા કથાગાન
By Abhijeet Upadhyay on	 February 8, 2021 Breaking News
પૂજય મોરારીબાપુની ૮પપમી માનસ કથા ૧૩ ફેબ્રુઆરીથી ર૧ ફેબ્રુઆરી દરમ્યાન રાપર-કચ્છનાં છેવાડાનાં વ્રજવાણી સ્થાન ઉપર આયોજીત થઈ છે. કોરોનાનો કહેર ઘટયો છે પણ નાબુદ નથી થયો. તેથી સરકારની ગાઈડલાઈન મુજબ નીતિ-નિયમોનાં પરિપાલન સાથે મર્યાદિત શ્રોતાઓ સમક્ષ કથા ગવાશે. યાદવ કુળનાં વંશજ ગણાતા આહીર પરિવારોની આસ્થાનું આ સ્થાન છે, જયાં રાધાકૃષ્ણનું મંદિર છે. મંદિરની વિશેષતા એ છે કે, અહી ૧૪૦ સતીમાતાઓની મૂર્તિઓ ગોળાકારે ગોઠવાયેલી છે જેમણે અહી પ્રાણની આહુતિ આપી છે. બાપુની કુલ કથાક્રમની આ ૮પપમી કથા છે. કચ્છની ભૂમિ ઉપરની તેમની આ ર૮મી કથા છે.
ભારતમાં મહુવા-તલગાજરડા પછીનાં ક્રમે સહુથી વધુ વખત કચ્છમાં કથાગાન થયું છે. કથાનાં યજમાન પ્રવીણભાઈ તન્ના તલગાજરડી વ્યાસપીઠનાં સમર્પિત-સુગંધીત સુમન છે. તા.૧૩-ર-ર૦ર૧ શનિવારે સાંજે ૪ થી ૬ અને
૧૪-ર-ર૦ર૧થી સવારનાં ૯ થી ૧ દરમ્યાન આસ્થા ટીવી તેમજ યુટયૂબનાં માધ્યમથી શ્રોતાઓ શ્રવણ લાભ પ્રાપ્ત થશે. કચ્છનાં રણ કાંઠાનું નાનકડું ગામડું હોવાથી ત્યાં કોઈ વિશેષ નિવાસ વ્યવસ્થા નથી. વળી, મર્યાદિત સંખ્યામાં જ શ્રોતાઓ માટે મંજુરી છે. તેથી સહુએ ઘેરબેઠા શ્રાવણ લાભ લેવો ઉચિત ગણાશે.